2. ΒΑΣΙΛΙΚΟΝ ΔΙΑΤΑΓΜΑ της 9/26 Μαρτ. 1916 (ΦΕΚ Α΄ 59) Περί εισαγωγής, εξαγωγής κλπ. έργων βυζαντινής και χριστιανικής τέχνης, κατά τον Νόμ. 401. Έχοντες υπ’ όψει τον Νόμ. 401 «περί ιδρύσεως βυζαντινού και χριστιανικού μουσείου», προτάσει του Ημετέρου υπουργού των εκκλησιαστικών και της δημοσίας εκπαιδεύσεως, διατάσσομεν τάδε: Άρθρ.1.-Η κατά το άρθρ. 4 δήλωσις των εν άρθρ. 1 και 5 έργων βυζαντινής και χρισταινικής τέχνης εισαγομένων εις το κράτος γίνεται προ της παραλαβής εκ του τελωνείυ μεθ’ υπόμνησιν του Νόμου προς τον εισάγοντα˙ συντάσσεται δε η δήλωσις επί απλού χάρτου εις διπλούν, περιγραφομένων κατ’ αύξοντα αριθμόν των δηλουμένων μετ’ επαρκούς λεπτομερείας όπως καθίσταται ευχερής η εξακρίβωσις της ταυτότητος αυτών. Προς τούτο η τελωνιακή αρχή αναφέρεται απ’ ευθείας εις το εν τω υπουργείω των εκκλησιαστικών και της δημοσίας εκπαιδεύσεως γραφείον των καλών τεχνών και των γραμμάτων το δε υπουργείον, λαμβάνον γνώσιν τούτου, αναθέτει την σύνταξιν της δηλώσεως εις τον επιμελητήν του βυζαντινού και χριστιανικού μουσείου ή εις τον εγγύτατον έφορον των βυζαντινών μνημείων ή των αρχαιοτήτων ή εις επιμελητήν ή, ελλείψει τούτων, εις τινα των εν τω τόπω λειτουργών της δημοσίας εκπαιδεύσεως. Έκαστον των δηλουμένων φέρει ίδιον αύξοντα αριθμόν εν τη δηλώσει αναγραφόμενον και επ’ αυτού τούτου κατά τρόπον καθιστώντα την αναγραφήν ευδιάκριτον και διαρκή. Όπου δε δυνατόν, πλην του αριθμού, τίθεται και η τελωνιακή σφραγίς και η μονογραφή του συντάσσοντος την δήλωσιν τελωνιακού υπαλλήλου και του τυχόν επικουρούντος εις τούτο. Εν πάση απορία η τελωνιακή αρχή ζητεί απ’ ευθείας τας οδηγίας του υπουργείου των εκκλησιαστικών και της δημοσίας εκπαιδεύσεως. Άρθρ.2.-Την εις διπλούν δήλωσιν, υπογραφομένην υό του εισάγοντος και του συντάξαντος ταύτην, την μεν υποβάλλει η τελωνιακή αρχή απ’ ευθείας εις το υπουργείον των εκκλησιαστικών και της δημοσίας εκπαιδεύσεως, την δε παραδίδει εις τον εισάγοντα, υποχρεούμενον να φυλάττη αυτήν και προσάγη εις πάσαν αναζήτησιν αρμοδίας αρχής. Άρθρ.3.-Η περί απαγορεύσεως της εμπορίας ιερών σκευών και αμφίων, ων εγένετο ήδη προφανώς χρήσις εν εκκλησία, διάταξις του άρθρ. 4 εφαρμόζεται και επί των ούτως εισαγομένων και δηλουμένων. Άρθρ.4.-Ο επιθυμών να εξαγάγη το όλον ή μέρος των υπ’ αυτού ή ετέρου εισαχθέντων, υποβάλλει αίτησιν προς παροχήν αδείας εις το υπουργείον, όπερ παρέχει ταύτην κατόπιν εξακριβώσεως της ταυτότητος αυτών υπό της εφορευτικής επιτροπής του βυζαντινού και χριστιανικού μουσείου. Εάν δε ο την αίτησιν υποβάλλων δεν είναι αυτός ο εισαγαγών οφείλει να διαπιστώση και την νόμιμον κατοχήν των υπ’ αυτού εξαγομένων. Εις την άδειαν επισυνάπτεται κατάλογος λεπτομερής των εξαγομένων ως εν άρθρ. 1 του παρόντος Δ/τος προς άσκησιν ελέγχου υπό της οικείας τελωνιακής αρχής, αναφερομένης εν απορία προς το εν τω υπουργείω των εκκλησιαστικών και της δημοσίας εκπαιδεύσεως γραφείον των καλών τεχνών και των γραμμάτων. Η τελωνειακή αρχή κρατεί τον κατάλογον τούτον ομού μετά της αδείας και υποβάλλει απ’ ευθείας εις το υπουργείον των εκκλησιαστικών και της δημοσίας εκπαιδεύσεως αναφέρουσα και τον χρόνον της εξαγωγής. Άρθρ.5.-Ο προτιθέμενος να εξαγάγη εκ του  κράτους έργα βυζαντινής τέχνης εν γένει και  εκ των της χριστιανικής τέχνης έργα αναγόμενα εις τους μέχρι της ενάρξεως του ιερού     αγώνος     χρόνους    υποβάλλει     προς    το Σελ. 945 Βυζαντινό και Χριστιανικό Μουσείο 31.Μ.ζ.2 128 εν τω υπουργείω των εκκλησιαστικών και της δημοσίας εκπαιδεύσεως γραφείον των καλών τεχνών και των γραμμάτων αίτησιν επί πεντηκονταλέπτου χαρτοσήμου προς παροχήν σχετικής αδείας. Το υπουργείον προκαλεί την επί τούτου γνωμοδότησιν της επιτροπής του βυζαντινού και χριστιανικού μουσείου, ενώπιον δε ταύτης προσάγονται τα προς εξαγωγήν έργα και συντάσσεται επί απλού χάρτου κατάλογος λεπτομερής των εξακτέων, ως εν άρθρ. 1 του παρόντος Δ/τος, εις διπλούν υπογραφόμενος υπό του διευθυντού του μουσείου και του αιτούντος τον έτερον των καταλόγων λαμβάνει ο αιτών παρά του υπουργείου ομού μετά της αδείας και παραδίδει εις την τελωνιακήν αρχήν κατά την εξαγωγήν, ήτις διαβιβάζει τούτον εις το υπουργείον σημειούσα και τον χρόνον της εξαγωγής. Άρθρ.6.-Εντός δύο μηνών από της δημοσιεύσεως του παρόντος Δ/τος οι εμπορευόμενοι έργα βυζαντινής και χριστιανικής τέχνης οφείλουσι να καταρτίσωσι και να τηρώσιν εφεξής ακριβή κατάλογον εισαγωγής και εξαγωγής, αναγράφοντα αφ’ ενός μεν τον χρόνον και τον τρόπον της προελεύσεως ενός εκάστου, εξ άλλου δε τον χρόνον της πωλήσεως και το όνομα του αγοραστού. Ο κατάλογος ούτος είναι προσιτός εις πάσαν έρευναν της αρμοδίας αρχής. Ιερά σκεύη και άμφια, ων δεν δύναται να αποδειχθή υπό του εμπορευομένου ότι δεν εγένετο χρήσις εν εκκλησία, θεωρούνται ως υπαγόμενα εις την απαγόρευσιν του άρθρ. 4 του Νομ. 401, ήτις συνεπάγει τας υπό του άρθρ. 6 οριζομένας ποινάς. Εις τον αυτόν Ημέτερον υπουργόν ανατίθεται η δημοσίευσις και η εκτέλεσις του Δ/τος τούτου. 